Foto: Hina

HRVATSKI premijer Andrej Plenković poručio je da će odluka o odabiru ponude za nabavu novih borbenih aviona biti objavljena u sljedećih "par tjedana".

Plenković je to izjavio u Bruxellesu nakon sastanka s glavnim tajnikom NATO-a Jensom Stoltenbergom.

Tekst se nastavlja ispod oglasa

"Analizirali smo sve ponude i u sljedećih par tjedana objavit ćemo konačnu odluku. Blizu smo okončanju tog procesa.

To je dugoročna, strateška odluka koja će pozicionirati Hrvatsku kao još pouzdanijeg NATO partnera, ali i povećati našu vlastitu sigurnost i riješiti pitanja Hrvatskog ratnog zrakoplovstva za sljedećih 30 godina", rekao je Plenković.